b'\n_START_ARTICLE_\nSkupina Gadi\n_START_SECTION_\nZasedba\n_START_PARAGRAPH_\nZa\xc4\x8detna zasedba so bili An\xc5\xbee Zavrl na harmoniki, David Novak na kitari in Robi Kokalj na basu. Pozneje se jim je pridru\xc5\xbeil \xc5\xa1e \xc4\x8detrti \xc4\x8dlan, vokalist Milenko Novak. Leta 2010 je Kokalja zamenjal Primo\xc5\xbe Ilovar. Od leta 2011 po odhodu Milenka Novaka igrajo kot trio zasedba.\n_START_SECTION_\nDelovanje\n_START_PARAGRAPH_\nSkupina Gadi ima za\xc4\x8detke v letu 2005, za pravi za\xc4\x8detek pa \xc5\xa1teje leto 2008 s prvimi udele\xc5\xbebami na festivalih, kjer so dosegli nekaj uspehov. Prvi\xc4\x8d so bili nagrajeni leta 2010 na Gra\xc5\xa1ki Gori in konec leta \xc5\xa1e v Dolenjskih Toplicah. \xc5\xa0e uspe\xc5\xa1nej\xc5\xa1e je bilo naslednje leto, ko so bili ponovno med najbolj\xc5\xa1imi ansambli na Gra\xc5\xa1ki Gori, \xc5\xa1e pred tem pa so bili nagrajeni tudi na Vurberku in na najpresti\xc5\xbenej\xc5\xa1em festivalu Slovenska polka in val\xc4\x8dek, kjer so zmagali z najbolj\xc5\xa1o polko Poslovni oglas._NEWLINE_Leta 2011 so skupaj z ansambloma Vikend in  Naveza posneli pesem Slovenski narodnjak, ki je bila uporabljena kot\xc2\xa0\xc2\xbbhimna\xc2\xab\xc2\xa0in uvod v koncert Zavriskaj muzikant v \xc5\xa0portni dvorani Marof v Novem mestu 14. oktobra 2011, s katerim so obele\xc5\xbeili 5 let delovanja portala Narodnjak.si. Avtor besedila za pesem je Matej Kocjan\xc4\x8di\xc4\x8d, melodijo in aran\xc5\xbema pa je ustvaril \xc4\x8dlan Gadov Primo\xc5\xbe Ilovar. Za to pesem je bil posnet tudi videospot._NEWLINE_\xc4\x8ceprav gre v osnovi za narodnozabavno zasedbo, so posneli tudi nekaj zabavnih skladb, prva je bila Nina leta 2010.'